เกิดอาฟเตอร์ช็อคครั้งใหญ่ที่อาเจะห์
ประชาไท-1 ม.ค.48สำนักงานสำรวจทางธรณีวิทยาของสหรัฐเปิดเผยข้อมูลการเกิดอาฟเตอร์ช็อคครั้งรุนแรงที่สุดนับตั้งแต่ที่เกิดเหตุคลื่นยักษ์ซึนามิ ในทะเลนอกชายฝั่งของเมืองบันดา จังหวัดอาเจะห์ ประเทศอินโดนีเซีย เลา13.25 น.ในวันนี้ ตามเวลาประเทศไทย วัดความแรงได้ 6.5 ตามมาตราริกเตอร์ อาฟเตอร์ช็อคครั้งนี้นับเป็นครั้งที่มีความรุนแรงที่สุด ในจำนวนหลายสิบครั้งนับตั้งแต่เกิดแผ่นดินไหวถึง 9.0 ริคเตอร์เมื่อวันอาทิตย์ที่แล้ว ซึ่งนับเป็นหนึ่งในแผ่นดินไหวครั้งใหญ่ที่สุดในประวัติศาสตร์ ที่ส่งผลให้เกิดคลื่นยักษ์สึนามิถล่มทั่วมหาสมุทรอินเดีย นางแคธลีน กอห์น โฆษกของสำนักงานสำรวจทางธรณีวิทยาของสหรัฐกล่าว่า อาฟเตอร์ช็อคดังกล่าวเกิดขึ้นห่างจากฝั่งของเมืองบันดา อาเจะห์มากพอสมควร ทั้งนี้คาดว่า จะไม่ส่งผลให้เกิดความเสียหายใดๆ อาฟเตอร์ช็อคที่เกิดขึ้นรายวันในภูมิภาคดังกล่าวนับตั้งแต่เมื่อวันอาทิตย์ที่แล้ว ได้ส่งผลให้บ้าน เรือนและที่พักอาศัยในเมืองบันดา อาเจะห์เกิดการสั่นสะเทือนมาเป็นเวลาหลายคืน ซึ่งทำให้ประชาชนจำนวนมากพากันวิ่งออกมาบริเวณด้านนอก 
ประชาไท-1 ม.ค.48 สำนักงานสำรวจทางธรณีวิทยาของสหรัฐเปิดเผยข้อมูลการเกิดอาฟเตอร์ช็อคครั้งรุนแรงที่สุดนับตั้งแต่ที่เกิดเหตุคลื่นยักษ์ซึนามิ ในทะเลนอกชายฝั่งของเมืองบันดา จังหวัดอาเจะห์ ประเทศอินโดนีเซีย